Document ID: 31989R3857

*****
ΚΑΝΟΝΙΣΜΟΣ (ΕΟΚ) αριθ. 3857/89 ΤΗΣ ΕΠΙΤΡΟΠΗΣ
της 20ής Δεκεμβρίου 1989
για τροποποίηση του κανονισμού (ΕΟΚ) αριθ. 1759/88 για τις λεπτομέρειες εφαρμογής του καθεστώτος που εφαρμόζεται στην εισαγωγή γλυκοπατάτας και αμύλου μανιόκας που προορίζονται για ορισμένες χρήσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1471/88 του Συμβουλίου της 16ης Μαΐου 1988 για το καθεστώς που εφαρμόζεται στην εισαγωγή γλυκοπατάτας και αμύλου μανιόκας που προορίζονται για ορισμένες χρήσεις και για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε από τον κανονισμό (ΕΟΚ) αριθ. 3847/89 (2) και ιδίως το άρθρο 4,
Εκτιμώντας:
ότι το Συμβούλιο, με τον κανονισμό (ΕΟΚ) αριθ. 3847/89 έχει καθορίσει σε 600 000 τόνους για το 1990 τον όγκο της δασμολογικής ποσόστωσης για τις γλυκοπατάτες καταγωγής Κίνας, που προορίζονται για χρησιμοποίηση άλλη από την ανθρώπινη κατανάλωση και υπάγονται στον κωδικό ΣΟ 0714 20 90, οι οποίες επωφελούνται μηδενικού δασμού κατά την εισαγωγή στην Κοινότητα·
ότι πρέπει να καθοριστεί η πρώτη ημερομηνία υποβολής των αιτήσεων πιστοποιητικού εισαγωγής για την ποσόστωση 1990· ότι, με την ευκαιρία αυτή, πρέπει να γίνουν ορισμένες τεχνικές προσαρμογές στους εφαρμοζόμενους λεπτομερείς κανόνες που έχουν θεσπιστεί από τον κανονισμό (ΕΟΚ) αριθ. 1759/88 της Επιτροπής (3), για να ληφθεί ιδίως υπόψη η έναρξη ισχύος του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και προκαθορισμού για τα γεωργικά προϊόντα (4), όπως τροποποιήθηκε από τον κανονισμό (ΕΟΚ) αριθ. 1903/89 (5), καθώς και τον κανονισμό (ΕΟΚ) αριθ. 891/89 της Επιτροπής της 5ης Απριλίου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού (6), όπως τροποποιήθηκε από τον κανονισμό (ΕΟΚ) αριθ. 990/89 (7)·
ότι, για να παρακαλουθούνται καλύτερα οι πραγματοποιούμενες εισαγωγές πρέπει να προβλεφθεί η εφαρμογή της διατάξεως του άρθρου 33 παράγραφος 5 του κανονισμού (ΕΟΚ) αριθ. 3719/88 σχετικά με την προθεσμία προσκομίσεως της αποδείξεως για τη θέση σε ελεύθερη κυκλοφορία του προϊόντος·
ότι, δεδομένης της διοικητικής πείρας που έχει αποκτηθεί, είναι σκόπιμο να μη δημοσιεύεται στο παράρτημα η σφραγίδα του οργανισμού εκδόσεως του εγγράφου εξαγωγής της προμηθεύτριας χώρας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1759/88 τροποποιείται ως εξής:
1. Στο άρθρο 4 παράγραφος 1 πρώτο εδάφιο, οι όροι «θέση 14» αντικαθίστανται από τους όρους «θέση 8».
2. Στο άρθρο 4 παράγραφος 2 και στο άρθρο 11 παράγραφος 2 οι όροι «θέση 20 στοιχείο α)» αντικαθίστανται από τους όρους «θέση 24».
3. Στο άρθρο 5
α) η παράγραφος 1 αντικαθίσταται από το ακόλουθο κείμενο:
«1. Οι διατάξεις του άρθρου 5 παράγραφος 1 τέταρτη περίπτωση του κανονισμού (ΕΟΚ) αριθ. 3719/88 της Επιτροπής (*) δεν εφαρμόζονται.»·
(*) ΕΕ αριθ. L 331 της 2. 12. 1988,σ. 1.»·
β) στην παράγραφο 2, η παραπομπή «στον κανονισμό (ΕΟΚ) αριθ. 3183/80» αντικαθίσταται από παραπομπή «στον κανονισμό (ΕΟΚ) αριθ. 3719/88.»·
γ) προστίθεται η ακόλουθη παράγραφος:
«3. Εφαρμόζεται το άρθρο 33 παράγραφος 5 του κανονισμού (ΕΟΚ) αριθ. 3719/88.»
4. Στο άρθρο 6, οι όροι «κανονισμός (ΕΟΚ) αριθ. 2042/75 της Επιτροπής» αντικαθίστανται από τους όρους «κανονισμός (ΕΟΚ) αριθ. 891/89 της Επιτροπής (*).
(*) ΕΕ αριθ. L 94 της 7. 4. 1989, σ. 13.»
5. Στο άρθρο 8 παράγραφος 1 δεύτερο εδάφιο, η δεύτερη φράση διαγράφεται.
6. Στο άρθρο 11 οι όροι «θέση 12» αντικαθίσταται από τους όρους «θέση 20».
7. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Για το έτος 1990, οι αιτήσεις πιστοποιητικών για τη θέση σε ελεύθερη κυκλοφορία προϊόντων που κατάγονται από τη Λαϊκή Δημοκρατία της Κίνας μπορούν να υποβληθούν για πρώτη φορά στις 8 Ιανουαρίου 1990.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1989.

Labels: 3
17
18